চাগাচর মুছাবিয়া নছিমিয়া ফাজিল মাদ্রাসা
চাগাচর মুছাবিয়া নছিমিয়া ফাজিল মাদ্রাসা বাংলাদেশের চট্টগ্রাম জেলার চন্দনাইশ উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৬৫ সালে মাওলানা সোলায়মান মোজাদ্দেদী এলাকার শিক্ষানুরাগী ব্যক্তিদের নিয়ে তার নিজস্ব জায়গার উপর অক্লান্ত পরিশ্রম এবং দক্ষতার মাধ্যমে প্রতিষ্ঠা করেন। মাদ্রাসাটির ফাজিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৪১৯৩ এবং এমপিও নাম্বার হলো ২১৭১০২৩০১। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মাওলানা আহমদ রেজা নুরী।